GiliGold/VAD_KnessetCorpus huggingface dataset:
ישראל אייכלר: רבותיי, אני שמתי לב שלא הבנת מה שאמרתי דרור.
ישראל אייכלר: אני - - -
<דרור גונן: אני אסביר ואתה תבין, זה יהיה יותר פשוט, אם תרשה לי - - -
ישראל אייכלר: אני רוצה שתסביר לי למה יישוב שאתה לא צריך להיכנס ולא רוצה להיכנס אתה תהייה נדיב ותגיד: 'אני מוכן לא לעשות קו קבוע כי שם.
ישראל אייכלר: אם יש איזה נוסע אחד ושניים ביום, שירימו טלפון - - -
<שלומית אבינח: זה משהו אחר מה שאתה מעלה.
ישראל אייכלר: לאו דווקא ב-"דן בדרום", לדעתי זה יעזור לך בהרבה יישובים וקיבוצים, אז כשזה יכנס למערכת אוטומטית ואז גם יישובים שאתה כן חייב להיכנס ואתה יודע שאין שם נוסעים תוכל להסדיר את זה.
<דרור גונן: יש שתי תשובות לזה.
<דרור גונן: תשובה ראשונה, אנחנו עושים עכשיו וגם אנחנו יושבים איתם להיכנס ליישובים האלה שדורשים שנכנס, זה אחת.
<דרור גונן: שתיים, אם אנחנו בסופו של יום נכניס את האוטובוס לכל היישובים, הנסיעה של הנוסע תהייה ארבע שעות מנקודה לנקודה וזה דורש תכנון נכון יותר של הקווים, חלוקה ודילוגים.
<דרור גונן: זה לא נגמר בזה אם נכנסים או לא.
<דרור גונן: לשאלתך הרב אייכלר, אנחנו יושבים עם ראשי היישובים.
<דרור גונן: היישובים הנוספים כבר נכנסים במסגרת תכנון נוסף.
<דרור גונן: זה כן יתבצע, זה יתבצע וזה כל הזמן משתפר.
<דרור גונן: לגבי הנושאים האחרים של השילוט ומכללת ספיר, אני מציע גם לכם לבוא בשבוע הבא להיפגש איתי, אני אביא את אנשי המקצוע.
<דרור גונן: תפרסו בצורה מסודרת את כל טענותיכם בצורה ברורה ואני מבטיח לתת לכם מענה לכל מה שקורה גם עם תכנית מעקב משותפת, לראות מה.
<דרור גונן: תהיו שותפים ולא אלה שעומדים ממולנו.
<דרור גונן: אני לא מאמין בעולם שאין בו שיתופיות.
<דרור גונן: בסוף אני מייצג את המדינה, מייצג גם את המפעיל וגם אתכם.
<דרור גונן: ראשית כל אני מייצג אתכם, אני עובד אצלכם, אני מועסק מכספכם.
<דרור גונן: אני עובד ציבור ולכן אני רואה בכם שותפים שלי ולא אויבים שלי.
<דרור גונן: אני מציע, כל מי שרוצה כאן אני מוכן באופן אישי, גם הצעתי את זה ואנשים אחרים יודעים את זה.
<דרור גונן: אני גם ישבת, אני מוכן לשבת אתכם בצורה מסודרת.
<דרור גונן: נקבע פגישה מסודרת, תעלו את כל טענותיכם, אנחנו נסכם את התהליך, המפעיל יהיה מחויב לתקן את כל התהליך הזה ולאחר מכן נבחן.
<דרור גונן: בסוף כולנו רוצים דבר אחד - - -
<שלומית אבינח: מי יקבע את הפגישה?
<דרור גונן: אני, אני אקבל מכם או מהם, את שמות הנציגים ונקבע את הפגישה בצורה מסודרת.
<נורית בראור: ומה עם תושבי שדרות?
<דרור גונן: תושבי שדרות, אנחנו עובדים מול הרשות - - -
<נורית בראור: מול הרשות, אבל אתה רואה - - -
<דרור גונן: לא.
<דרור גונן: חברים, אתם ספציפית, יש לכם צרכים שהם גם בינעירוניים וגם עירוניים ברמה של ההתנהלות.
<דרור גונן: לגבי שדרות אנחנו פועלים מול הרשויות, אנחנו מוכרחים לפעול מול הרשויות.
<דרור גונן: את רשאית לפנות עם כל טענותייך והרשות יכולה לייצג אותך או להביא אותך בעצמם.
<דרור גונן: אני לא יכול לשבת עם כל אזרח במדינה שרוצה.
<דרור גונן: בשביל זה יש רשויות ובשביל זה אנחנו גם מתנהלים מולם, זה היה עם אופקים.
<דרור גונן: אם יש משהו חריג את מוזמנת לכתוב, לא חייב לבוא ולהיפגש, את מוזמנת לכתוב, אבל בצורה עניינית שמראה את הצורך - - -
ישראל אייכלר: עם העתק לוועדה.
<דרור גונן: מה צריך, למה צריך, איפה צריך ומה הבעיה ותקבלי תשובה.
<שלומית אבינח: תן לי דרך ונראה, כי כבר פניתי.
<דרור גונן: אנחנו מקבלים מכולם את הפניות ואנחנו גם מתייחסים.
<דרור גונן: <קריאה:> הנה, הוא מעביר את זה עכשיו לגוף שלישי, לא שאני מקבלת - - -
<דרור גונן: סליחה.
<דרור גונן: הוא מייצג פניות ציבור - - -
ישראל אייכלר: הוא לא אומר שהוא יעביר לנו, אנחנו נקבל ממנו.
ישראל אייכלר: <קריאה:> נקבל ממנו, אבל מה הוא עושה לי ככה, מה אני צריכה להבין מזה?
ישראל אייכלר: אז הוא יעשה עם היד השנייה.
<נורית בראור: מר אייכלר, הבעיה שלנו עם שדרות זה, בואו נפתח את הקלפים מעל השולחן, יש לנו בעיה של התנהלות שלהם, זו בעיה של התנהלות.
<נורית בראור: הם באים שותים קפה ואחר כך - - -
ישראל אייכלר: אם תרצו שנעשה דיון על שדרות, יכול להיות - - -
<דרור גונן: תזמיני את ראש המועצה ותגידי לו שהוא לא יודע להתנהל.
ישראל אייכלר: כם אני רוצה לסכם את הדיון.
ישראל אייכלר: אתה רוצה להגיד עוד משהו?
<דרור גונן: להגיד שבסופו של יום נקיים את הפגישות ונתקן את זה.
<דרור גונן: לגבי החברה, אנחנו פועלים עם החברה עם כל הכלים שעומדים לרשותנו.
<בקי כהן קשת: כבור הרב, רק שאלה אחת שלא עלתה, שתי נקודות שהיו בדיון הקודם שהייתי שמחה שיהיה לנו עדכון ברור היום איפה הן עומדות- - -
<בקי כהן קשת: שתי נקודות.
<בקי כהן קשת: אחת, דובר על המועד שאנחנו יכולים לצפות ולראות על התחנות מסלולים.
<בקי כהן קשת: אומנם אנחנו שומעים שיש מסלולים, אבל יש קווים במקומות שאין שינוים, גם אם יש איזו נקודה אחת קטנה זו לא סיבה שלנצח נחכה לשינוי כזה.
ישראל אייכלר: בבקשה, דבר שני.
<בקי כהן קשת: דבר שני, הוזכר בישיבה הקודמת שיש בקרה חיצונית.
<בקי כהן קשת: שישנה חברה חיצונית שעורכת בקרה למה שקורה.
<בקי כהן קשת: הייתי שמחה לדעת מה קורה והאם זה פתוח לעיון הציבור, או לפחות שלוועדה תוצג הבקרה החיצונית.
<בקי כהן קשת: אני חושבת שזה דבר מאוד חשוב לנו, כן העניין הזה הן ללמידה המשכית שמכרזים כאלה בעתיד - - -
ישראל אייכלר: במשפט אחד דרור, מה שם החברה החיצונית?
<דרור גונן: את הבקרה אפשר, - - -
<דרור גונן: לא משנה מה השם.
<דרור גונן: אתה פונה אלינו ואנחנו - - -
ישראל אייכלר: היא רוצה לדעת.
<דרור גונן: זה לא חשוב, מה חשוב השם שלה, היא מופעלת.
<דרור גונן: כרגע הנתונים נמצאים בעיבוד, הם יופנו למפעיל להתייחסות כי בסוף אנחנו לא עושים משפטי שדה פה.
<דרור גונן: המפעיל צריך להתייחס.
<דרור גונן: יש גם וועדה מסודרת עם נציגים שמקבלת את הפנייה, היא דנה בפניות.
<דרור גונן: כשמתקבלת תשובה עם הוכחה שכן היה או לא, על סמך זה יש שלב הבא שבו אנחנו קובעים איזה פניות מוצדקות ומה גובה הקנס בהתאם להסכם.
<דרור גונן: כרגע אנחנו נמצאים בשלב של ביננו לבין החברה, כשזה יסתיים - - -
ישראל אייכלר: החברה החיצונית כבר פועלת?
<דרור גונן: בוודאי, היא פועלת מהיום הראשון.
<בקי כהן קשת: אבל אין - - -
<דרור גונן: זה תהליך של הוצאת נתונים - - -
ישראל אייכלר: איך את יכולה תוך חודש לדעת?
<בקי כהן קשת: האם הנתונים האלה יוצגו לציבור ואם כן, מתי ואיך?
<בקי כהן קשת: בבקשה.
<דרור גונן: הנתונים האלה לא מיוצגים ברמה של פרט אחד.
<דרור גונן: יש דיווחים כלליים שהם או רבעונים או חודשיים שאנחנו מעבירים באופן ככלי, בהם את יכולה לראות בכמה נקנסה החברה ועל איזה סעיפים היא נקנסה.
<דרור גונן: זה מה שאת יכולה- - -
<בקי כהן קשת: אני רוצה לדעת גם על מה שהיא לא נקנסה.
<בקי כהן קשת: הם אנשים טובים, אתה תוותר להם החודש.
ישראל אייכלר: יש חוק חופש המידע, אני חושב שבאתר משרד התחבורה יש את כל הנתונים האלה.
ישראל אייכלר: אתם פועלים לפיו?
<דרור גונן: סליחה, יש חוק.
<דרור גונן: את צריכה לפנות לפי החוק כדי לדעת.
<בקי כהן קשת: כלומר, לוועדה אין נתונים - - -
ישראל אייכלר: לפי חוק הוועדה דורשת מה שהוועדה דורשת.
ישראל אייכלר: האזרחים באים לוועדה כשהם רוצים דברים - - -
<בקי כהן קשת: נאמר בפעם הקודמת שיש וועדה, שיש בדיקה חיצונית שאפשר להראות לנו כדי לדעת.
<בקי כהן קשת: אני אומרת איפה זה, בבקשה.
ישראל אייכלר: הוא אמר שתוך רבעון את תקבלי את התשובות.
<בקי כהן קשת: רק את התשובות על מה היא נקנסת.
<דרור גונן: את צריכה לפנות על פי חוק.
<דרור גונן: תפני בבקשה על פי חוק חופש המידע, אנחנו - - -
ישראל אייכלר: יש לי הצעה פשוטה.
ישראל אייכלר: תכתבי פנייה אלינו שאת רוצה לדעת, אנחנו נעביר אותה אליהם ונשמע את תשובותיהם.
ישראל אייכלר: יכול להיות שזה יספק אותך ויכול להיות שלא.
ישראל אייכלר: כם אני רוצה לסכם את הישיבה.
ישראל אייכלר: היועצת המשפטית אומרת שאני חרגתי מהזמן.
ישראל אייכלר: הוועדה קיימה ישיבת מעקב ורשמה את כל השיפורים שנעשו ואת הבעיות שעדיין נותרו.
ישראל אייכלר: הוועדה שמעה את מנהל החברה מר יורי בורנשטיין שהדברים יבוא בתאום עם ראשי המועצות ומשרד התחבורה ומה שצריך לתקן יתוקן.
ישראל אייכלר: החברה מתבקשת לפצות את הנוסעים שעמדו בתחנות ולא הגיע האוטובוס בסכום, אני מציע, במחיר כפול מהכרטיס לאות פיצוי והזדהות עם העובדה שהוא חיכה והאוטובוס לא הגיע, בתקופת ההרצה.
ישראל אייכלר: אנחנו מבקשים שכל נהג יהיה מעודכן בכל המחירים וכל המסלולים לפני שהוא עולה למסלול הנסיעה שלו.
ישראל אייכלר: הוועדה מבקשת לוחות זמנים מסונכרנים שיפורסמו בין האוטובוס לרכבת ויתואמו.
ישראל אייכלר: הוועדה רשמה את הודעת משרד התחבורה שהם ישבו עם ראשי היישובים ונציגי הנוסעים לחשב מסלולים מחדש במקומות שבהם התעוררו בעיות.
ישראל אייכלר: הוועדה מבקשת להשלים את שילוט המסלולים.
ישראל אייכלר: קודם כל, אני רוצה לציין שהדגלונים שהבטחתם פה קוימו, אבל יש מסלול יותר מפורט שצריכים לעשות.
ישראל אייכלר: הוועדה מבקשת שתוך 30 יום, זה בסדר 30 יום?
<יורי ברונשטיין: אין שום בעיה.
ישראל אייכלר: תוך 30 יום יהיו על תחנות מסלולים מסודרים וברורים.
ישראל אייכלר: הוועדה תבקש כשיגיעו נתוני חברת הבקרה החיצונית בסוף הרבעון, לקבל את הנתונים מה השיפורים והאם הדברים מבוצעים בשטח.
ישראל אייכלר: אני רוצה להודות לכולכם על ההשתתפות.
ישראל אייכלר: אנחנו נפתח את ישיבת הוועדה לפניות הציבור, הנושא פניות הציבור בנושא קריטריונים לקבלת דרגות לסבסוד במעונות היום והמשפחתונים והליך טיפול המשרד בקבלת סמלי מעון למוסדות.
ישראל אייכלר: אנחנו קודם כל רוצים לברך את המשנה למנכ"ל הממונה על תעסוקה של משרד הכלכלה, הגברת מיכל צוק.
ישראל אייכלר: אנחנו ראינו אותה בוועדת הכלכלה בדיון, תזכירי לי באיזה נושאים.
ישראל אייכלר: אולי גם תעסוקה.
מיכל צוק: יכול להיות.
מיכל צוק: סביר להניח.
ישראל אייכלר: היית פעם גם במשרד האוצר, לא?
מיכל צוק: נכון, בעבר.
מיכל צוק: הייתי אחראית על תחומי חינוך, השכלה גבוהה, שירותי דת, תעסוקה.
מיכל צוק: תחומים חברתיים.
ישראל אייכלר: אז אנחנו מברכים אותך על בואך לוועדה הקטנה והכי חשובה בכנסת, שזו הוועדה לפניות הציבור.
ישראל אייכלר: לא אני אומר שזה הכי חשוב, לא רק אני.
ישראל אייכלר: יושב הראש הקודם רובי ריבלין אמר את הדבר הזה, כי זו הוועדה היחידה שיוצרת אינטראקציה ישירה עם האזרח, בלי צורך בדיונים כלליים אלא בבעיותיו האישיות והפרטיות ביותר.
ישראל אייכלר: אנחנו היום נדון בכמה נקודות שעוסקות בנושא הזה של משרד הכלכלה ובעיקר העניין של המעונות והקריטריונים.
ישראל אייכלר: מנהלת הוועדה, הגברת שלומית, סימנה לי היום שזה הדיון מספר - - -
שלומית אבינח: שישה עשר.
ישראל אייכלר: שישה עשר של הוועדה לפניות ציבור.
שלומית אבינח: משנת 2010, בנושא הזה.
ישראל אייכלר: בנושא הזה.
ישראל אייכלר: עוד לפני שאני חזרתי להיות בוועדה הזאת, כי זה היה נושא אקוטי מאד.
ישראל אייכלר: עד שאת הגעת, אני הספקתי פה לקרוא שוב מכתב מאחד הפונים, שנמצא פה איתנו, שמעון כהן, ולפני שהוא מספר את סיפורו, המנהג שלנו זה לפנות קודם כל לפונים, כותבת פה רותם, עובדת סוציאלית קלינית, מטפלת במשרה מלאה בבני נוער ובילדים ומקדמת אותם, ושמעון מחנך במשרה מלאה, באהבה ובשמחה וכו' וכו'.
ישראל אייכלר: והקטע שמאד ריגש אותי, שלכאורה מדובר בדבר שהוא מאד טכני וכלכלי ולא משהו שאמור לשבור.
ישראל אייכלר: אבל הם כותבים שזה ממש התיש אותם, זה ממש התיש את המשפחה.
ישראל אייכלר: אז אולי שמעון יסביר לנו יותר על הצד האנושי של הדבר הזה.
ישראל אייכלר: יש לנו גם פניה של הגברת מירה הלפרין, שזה ממש, יש לפעמים שלא יהיה חוטא נשכר, אז פה זה מקרה הפוך – שלא יהיה זכאי נענש.
ישראל אייכלר: בגלל שהיא דיווחה ביושרתה על שינויים בעבודתה, אז היא נפגעה גם כאשר היא הייתה זכאית עד היום הזה.
ישראל אייכלר: אז אנחנו נפנה קודם כל לפונים.
מיכל צוק: אפשר לומר רק משפט אחד?
ישראל אייכלר: כן, אבל היא רוצה שנגע בנקודות.
שלומית אבינח: מה שאתה רוצה.
ישראל אייכלר: אז לפני שאת תגידי, אני רוצה לגעת בכותרות על הנקודות שנדון בהן היום.
ישראל אייכלר: קודם כל חבלי הלידה של קבלת הדרגות.
ישראל אייכלר: הנקודה המרכזית של הדיון שלנו - וזה יהיה ההישג אם נצליח לפתור את זה - זה בעיית ההחזר הרטרואקטיבי שהיה פעם נהוג, שאדם שהתעכב ולא השלים את המסמכים, לא קיבל את הכסף, אבל ברגע שהוא השלים אז הוא קיבל את זה מתחילת שנת הלימודים.
ישראל אייכלר: וזה ממש גזירה על הציבור, שבוטל ההחזר הרטרואקטיבי שהוא זכאי לו.
ישראל אייכלר: דבר שני, זה מחסור במוסדות לימוד עבור הפעוטות, שזה גורם לכל מיני עיוותים שנדבר עליהם.
ישראל אייכלר: הדבר הנוסף, העוול שנעשה להורים בגלל שלמוסד אין סמל.
ישראל אייכלר: אני לא מדבר על מי שנלקח ממנו הסמל, אלא שעוד לא ניתן לו הסמל בגלל בירוקרטיה שאנחנו מכירים, שזה מאד מאד פוגע באנשים.
ישראל אייכלר: והנקודה השנייה זה שעות העבודה למשפחות עם ילדים שמתחייבים להחזיר את זה ל-24 שעות ולא ל-36 שעות כמו שנהוג במגזר הערבי.
ישראל אייכלר: והדבר השלישי, המשנה למנכ"ל, זה הדרגה לחופשת לידה כחוק.
ישראל אייכלר: למה אני אומר כחוק?
ישראל אייכלר: כי את יודעת בטח, אבל אולי האנשים פה והפרוטוקול עוד לא יודעים – אישה זכאית בזמן חופשת הלידה לאותם קריטריונים, לאותה עזרה ולאותו סיוע במעונות.
ישראל אייכלר: אבל אם היא מאריכה על פי החוק את חופשת הלידה לאורך שלושה חודשים, מפסיקים לה את הדבר הזה ואנחנו צריכים לתקן.
ישראל אייכלר: אז אלה הם הנושאים שאנחנו נדבר עליהם, ורשות הדיבור למשנה למנכ"ל מיכל צוק.
מיכל צוק: קודם כל צהריים טובים.
מיכל צוק: מה שרק רציתי לפתוח בו זה לומר שבאמת הוועדה הזאת מקיימת דיונים רבים בנושא של מעונות היום, שגם אנחנו רואים חשיבות מאד גדולה בפורום הזה בוועדה הזאת.
מיכל צוק: ואני חושבת שגם הניסיון בשטח מלמד שבעבר, כשהוועדה באמת קיימה המון דיונים, כי לפני שנתיים או שלוש באמת המצב של השירות היה מתחת לסטנדרט שאנחנו מחויבים לו, ובין היתר בעקבות הרבה דיונים בוועדה הזאת, אני חושבת שגם הפונים אבל גם הוועדה מצאה אוזן קשבת וגם יכולת שינוי מאד גדולה.
מיכל צוק: זאת אומרת הייתה קפיצת מדרגה מאד מרשימה ואני חושבת שזה גם בא לידי ביטוי גם בוועדה, בשירות שאנחנו נותנים ובמוקד.
מיכל צוק: גם אתם וגם אנחנו אף פעם לא שבעי רצון ותמיד יש רק מה לעשות ולשפר, ולכן אני גם באופן אישי, גם מנכ"ל המשרד, גם חברי הצוות רואים חשיבות מאד גדולה בקשר הזה.
מיכל צוק: אני חושבת שאתם מעבירים גם אלינו באופן שוטף פניות ואנחנו עונים ככה בצורה מאד פתוחה ומהירה; וכל דבר שאנחנו יודעים לשים על סדר היום ואחר כך לעשות עוד קפיצות מדרגה בשירות לאזרח בנושא החשוב הזה, מבחינתו זה מבורך.
מיכל צוק: זה רק מה שאני רציתי לפתוח בו.
מיכל צוק: כמובן אני כאן כדי להקשיב ולתת מענה עד כמה שניתן.
ישראל אייכלר: אנחנו מבקשים להגיד בקצרה, כי אני יודע שמה שאתם עוברים זו דרך ארוכה מאד וקשה לתמצת את זה בכמה דקות.
ישראל אייכלר: אז ראשונת הפונים היום, מרים הלפרין, בבקשה.
מרים הלפרין: בראשית הדברים אני רוצה לומר שביום ראשון התקשרה אלי מזכירת הוועדה מירב ושאלה אם אני מגיעה, ואמרתי לה אם אני יכולה לדבר עם שלומית.
מרים הלפרין: היא אמרה לי, שלומית הרימה את הטלפון והיא אמרה לי את לא צריכה להגיד מילה, אני מכירה את המקרה שלך לפרטים - - -
שלומית אבינח: גם מיכל מכירה את המקרה שלך.
מרים הלפרין: אז היא אומרת לי את לא צריכה להגיד מילה, פשוט כמה מיילים אני שלחתי ולא דיברתי איתה מעולם.
מרים הלפרין: אז אני רוצה לומר.
מרים הלפרין: אמרתי לה קודם כל תודה רבה וטוב לדעת שבדרך יש אנשים טובים, כי מעולם לא דיברנו מבחינה אישית.
מרים הלפרין: היא הכירה את הפנייה שלי רק מזה, ואני רוצה להגיד תודה רבה לשלומית ולכל חברי הוועדה וליושב הראש, ולכל העוסקים עם אזרחים והציבור.
מרים הלפרין: אני עובדת מדינה במשרה מלאה.
מרים הלפרין: יש לי שבעה ילדים בלי עין רעה, שתי בנות במעון, תאומות.
מרים הלפרין: הן נולדו ב-2 ביוני 2014, כפי הידוע הן נכנסות להגדרת תינוק בתעריף לסבסוד.
מרים הלפרין: זאת אומרת 2,400 כפול שתיים, זה 4,800 שקלים.
מרים הלפרין: זה לא היה נורא אם הייתי אומרת שזה 50% מהשכר שלי, אבל בכל אופן זה כ-90% מהשכר שלי.
מרים הלפרין: אני חזרתי לעבודה במהלך דצמבר 2014.
מרים הלפרין: אמרתי ילמדו ב- - -, זה בערך חצי שנה אחר כך.
מרים הלפרין: ויתרו לי במשרד שאני עובדת, שאני חוזרת לחלקיות משרה, רק שיהיה לי מעון בספטמבר.
מרים הלפרין: חתמתי על הצהרה באגף משאבי אנוש שאני בחלקיות משרה עד ספטמבר.
מרים הלפרין: בתחילת השנה, אתם יכולים לתאר לעצמכם שהיה לי בוער לקבל את הדרגה.
מרים הלפרין: חוץ מזה שבאמת צריכים לסדר את הקבלה נורא מהר ובעלי שלח מהר את כל זה.
מרים הלפרין: שלחנו תלושים של ינואר, פברואר, מרס 2015, למרות שהייתי בחלקיות משרה ביחד עם ההצהרה של משרד ממשלתי, שאני חוזרת למשרה מלאה בספטמבר.
מרים הלפרין: טוב, עד שכל הטפסים היו במערכת וכן ראו את התלושים ולא ראו את התלושים וזה, חיכינו לבדיקת חשב ואני לא מקבלת דרגה.
מרים הלפרין: אני שואלת למה, אז אמרו לי כיוון שהגשת את התלושים של ינואר, פברואר והיית בחלקיות משרה.
מרים הלפרין: אז אני אומרת בסדר, הייתי בחלקיות משרה, אבל כתוב במפורש שאני חוזרת.
מרים הלפרין: אני לא מבקשת על החודשים של ינואר-פברואר, מרס, אני מבקשת על ספטמבר.
מרים הלפרין: אז אומרים לי לא.
מרים הלפרין: אמרו לי ככה – תשלחי בדצמבר – ספטמבר, אוקטובר, נובמבר, נעדכן לך את זה.
מרים הלפרין: אבל מדצמבר, לא רטרואקטיבית.
מרים הלפרין: למה?
מרים הלפרין: כי נכנסת לנוהל עדכון מסמכים.
מרים הלפרין: עדכון מסמכים.
מרים הלפרין: האמת היא שבהתחלה, וואי, כמה טלפונים עם המוקד.
מרים הלפרין: קודם כל המוקד זה משהו אטום, כי הוא טכני.
מרים הלפרין: את מדברת עם המחשבים, אין לך עם מי לדבר.
מרים הלפרין: אני מבקשת ובהתחלה כן אמרו לי, בגלל שזה משרד ממשלתי, יכול להיות שידונו בזה שוב.
מרים הלפרין: בכל אופן, עם מי שביקשתי לדבר, כולם נורא נורא הבינו מהבחינה הזאת, כי אמרתי להם תשמעו, יש לי שבעה ילדים, כל המשכורת.
מרים הלפרין: כל אחד מבין שלא הייתי הולכת לעבוד, כאילו אם אני שמה 4,800 שקלים במעונות, אני לא הולכת כבר לעבוד, כן?
מרים הלפרין: או מוצאת, בוא נגיד, סידור אחר.
מרים הלפרין: בכל אופן, זה מקרה קלאסי לזכאות לסבסוד.
מרים הלפרין: מה שעומד לי לרועץ זה הנוהל.
מרים הלפרין: למעשה, המון חשבתי מה הרציונל שעומד מאחורי הנוהל עדכון ושמאד קשה למצוא אותו, כי הוא נמצא במבחני תמיכה?
מרים הלפרין: איפה הוא נמצא?
מרים הלפרין: מאד קשה, בוא נגיד ברמה הטכנית.
מרים הלפרין: ככה זה טכני.
מרים הלפרין: אם הייתי יודעת את הדבר הזה, ברור שהייתי מחכה לדצמבר, נכון?
מרים הלפרין: עכשיו אני מנסה לחשוב מה הרציונל שעמד במשרד הכלכלה, מאחורי הנוהל הזה שעשו.
מרים הלפרין: אולי בשביל לא לקבל כל כמה חודשים?
מרים הלפרין: אני לא יודעת.
מרים הלפרין: אני מנסה לחשוב.
מרים הלפרין: בשביל שלא לקבל כל כמה חודשים שינויים?
ישראל אייכלר: נו?
מרים הלפרין: אני שואלת.
ישראל אייכלר: תשובות יהיו אחר כך.
מרים הלפרין: אז יש לי כמה דברים להגיד בקשר לנוהל.
מרים הלפרין: אם באמת אפשר לתפוס את הנוהל הזה ככה, אני לפני שבועיים הייתי בכנס, דיבר שם נציב שירות המדינה, משה דיין, הוא אמר נוהל זה לא תורה למשה מסיני.
מרים הלפרין: ככה הוא אמר.
מרים הלפרין: אם הוא לא בסדר, הוא לא תקין, אז צריכים לשנות אותו.
מרים הלפרין: עכשיו בקשר לנוהל הזה, אני שואלת את עצמי – נוהל אמור להסדיר לנו תהליך בשביל להשיג איזה יעד.
מרים הלפרין: היעד פה הוא לעזור לנשים.
מרים הלפרין: היעד הוא מכוח החלטת הממשלה שישולבו נשים בתעסוקה.
מרים הלפרין: אז עוד פעם אני אומרת, לא הייתי יוצאת לעבודה בכזה מקרה.
מרים הלפרין: עכשיו, גם אם זה היה קורה לי נגיד באמצע שנה, מה הבעיה לעשות מיום קיום הזכאות לקבל את הדרגה?
מרים הלפרין: דבר שני שראיתי שם במבחני התמיכה זה, שכשזה הפוך, כשמשרד הכלכלה מאפשר לעצמו, אם הוא מוצא במהלך השנה שינויים בשכר או בהיקף המשרה, הוא מרשה לעצמו להוריד או להעלות את היקף הסבסוד, היקף התמיכה.
ישראל אייכלר: באמצע השנה?
מרים הלפרין: כן.
מרים הלפרין: אם משרד הכלכלה רואה.
מרים הלפרין: עכשיו, במקום הזה לא כתוב שלא תקבלו את הרטרואקטיבי.
מרים הלפרין: עכשיו יש לי עוד נקודה, מנגד.
מרים הלפרין: עכשיו אני רוצה להגיד שזה מתיש.
מרים הלפרין: אין עם מי לדבר.
מרים הלפרין: פניתי לוועדת חריגים.
מרים הלפרין: אצלי זה קריטי, כן, כי אפשר לראות בגלל הקיצוניות, אפשר לראות את הקריטיות של זה, אבל אי אפשר להילחם על הדבר הזה.
מרים הלפרין: אני חושבת שכל בן אדם רגיל, כמה אתה יכול?
מרים הלפרין: ואין עם מי לדבר.
מרים הלפרין: במיוחד היום, כשיש את המוקד, אז כאילו הם פקידים.
מרים הלפרין: הם לא יכולים לתת מענה, מעבר לזה שאם זה עומד בקריטריונים או לא.
מרים הלפרין: עכשיו עוד דבר.
מרים הלפרין: גם יפה, ראיתי באתר כתוב ככה – האגף פועל להסרת חסמים ומתן פתרונות.
מרים הלפרין: אז אני חושבת שזה חסם מאד - - -
ישראל אייכלר: רציני.
מרים הלפרין: ועכשיו עוד דבר, שגם במסגרת הסבסוד, משרד הכלכלה לקח על עצמו את הפיקוח על סל השירותים ועל התעריפים.
מרים הלפרין: כמו שאמרתי, הבנות שלי נולדו ב-2 ביוני ומה-1 ביוני זה תינוקות שהם בחזקת תינוק.
מרים הלפרין: אמרו לי, לפני שנכנסתי, לפני הכרתי את כל הנושא, לפני שהן נכנסו למעון, מישהי אמרה לי תשמעי, זה עניין של יום, תבקשי שהם יהיו בחזקת פעוט.
מרים הלפרין: התקשרתי למשרד הכלכלה, דיברתי עם מיכל.
מרים הלפרין: כן, היא אמרה לי תשמעי, אין כזה דבר.
מרים הלפרין: תינוקות שנולדו מה-1 הם תינוקות.
מרים הלפרין: הם מקבלים תינוק.
מרים הלפרין: היא אומרת לי הבנות שלך צריכות טיפול של תינוק, הם תינוקות.
מרים הלפרין: זה מה שהם צריכים וזה מה שאתם משלמים.
מרים הלפרין: בסדר.
מרים הלפרין: מה זה בטיפול של תינוק?
מרים הלפרין: היא הסבירה לי, זה בכוח אדם מתבטא ובאוכל.
מרים הלפרין: אז עכשיו ככה, הבנות שלי נמצאות בכיתה מעורבת.
מרים הלפרין: הייתה חריגה מאישור תפוסה, כוח אדם לא מספק.
מרים הלפרין: הם לא קיבלו אוכל של תינוקות, החדר לא היה מותאם תינוקות, הציוד לא מותאם תינוקות.
מרים הלפרין: לפי ההסכם, לכאורה, אני צריכה לשלם תעריף תינוק, כי הם תינוקות, למרות שלא קיבלתי שירות.
מרים הלפרין: למה פה המשרד, אתם, אני למשל, אני אומרת אני לא רוצה לשלם את זה, כי לא קיבלתי שירות.
מרים הלפרין: תארי לך את מזמינה מכונת כביסה של מילר, מגיע לך קריסטל, אז מוכנה לשלם?
מרים הלפרין: ולי זה קורה כל חודש.
מרים הלפרין: תחשבי שזה 1,000 ומשהו שקלים.
מרים הלפרין: למה פה משרד הכלכלה לא יוצא ואומר – הפרת הסכם.
מרים הלפרין: לא נוהל.
מרים הלפרין: הפרת הסכם.
מרים הלפרין: פה ממש יש הפרת הסכם.
מרים הלפרין: פה במקום הזה אני לא רוצה לשלם, אבל אני אומרת אבל אתם למה אתם משלמים?
מרים הלפרין: למה אתם מוכנים לשלם את הכסף הזה?
ישראל אייכלר: אפשר לסכם בנקודות ספציפיות מה את רוצה?
מרים הלפרין: אני רוצה שלא יהיה רטרואקטיבי.
ישראל אייכלר: שיחזירו.
מרים הלפרין: כן, אבל שלא יהיה.
מרים הלפרין: בקיום הזכאות יקבלו את הסבסוד, עם קיום הזכאות.
מרים הלפרין: דבר שני, יש לי עוד הרבה מה להגיד בקשר לבקרה והאכיפה של הפיקוח במעונות, אבל במקרה שידוע לכם וברור לכם שלא נתקבל טיפול של תינוק, אני רוצה שאני ואתם נשלם טיפול של פעוט, תעריף של פעוט.
ישראל אייכלר: טוב, אני רוצה להודות לך על הדברים.
ישראל אייכלר: וקודם כל אני רוצה לקדם בברכה את פרופסור טרכטנברג, חבר הכנסת שהצטרף לדיון.
ישראל אייכלר: אני שואל את עצמי כל הזמן כמה אדם צריך לעבור כדי שהוא יהיה כל כך בקיא בכל הסעיפים הקטנים האלה.
ישראל אייכלר: לעתים צריך לשלם לו משרה מלאה על הלימוד של הדבר הזה.
ישראל אייכלר: מה האזרח צריך לעבור - - -
מיכל צוק: אני אציע לה לפתוח בצוות מעונות יום בשמחה.
מיכל צוק: אני לא אומרת בציניות.
מרים הלפרין: אני רוצה להגיד לך משהו.
מרים הלפרין: עד שלמדתי איך מחשבים את זה והמנהלת לא יודעת איך מחשבים את כוח האדם.
מרים הלפרין: היא פשוט לא יודעת.
ישראל אייכלר: כן, זה מראה שצריך לפשט הליכים.
ישראל אייכלר: זה משהו בלתי אפשרי שכל אזרח, ואני חושב על כל האזרחים שאת דיברת, מה עם כל האזרחים שלא יודעים כל כך לדבר וללמוד, אין להם את האינטליגנציה להבין את זה ולבוא.
ישראל אייכלר: הם פשוט נופלים ומתייאשים.
מרים הלפרין: אני אומרת לך, אפילו אני, כל הזמן אמרו לי נוהל עדכון.
מרים הלפרין: עבדתי מאד קשה בשביל למצוא אותו.
מרים הלפרין: עבדתי קשה.
ישראל אייכלר: אני רוצה לאפשר לשמוע כהן.
ישראל אייכלר: נשמע אותו בתחילת הדברים.
ישראל אייכלר: אתה יכול לתמצת, כי אנחנו כבר בתוך הבעיה.
שמעון כהן: אין לי שום בעיה לתמצת.
שמעון כהן: תודה על ההזמנה.
שמעון כהן: אני כאילו מרגיש שאם אני גם אספר את הסיפור שלי, אז זה קצת חוזר על עצמו.
שמעון כהן: רק ביולי האחרון ישבה פה הגברת שרה ליבוביץ וסיפרה פחות או יותר מילה במילה את מה שאני חווה.
שמעון כהן: עלו כל מיני פתרונות, לא נעשה שום דבר עם זה בשטח.
שמעון כהן: אני אפילו יכול לחסוך את כל 16 הדיונים הנוספים שיהיו.
שמעון כהן: מחילה שאני קצת ציני, כלפי המוקדניות, אני בדרך כלל מבין שהם הש"ג, אז אני מרשה לעצמי קצת.
שמעון כהן: אני רוצה לגעת בנקודה שבעיני היא הספציפית והאמיתית.
שמעון כהן: היחס אלינו, האזרחים, אני חווה השפלה.
שמעון כהן: כבר חצי שנה שמתייחסים אלי כעבריין, כשקרן, כמישהו שמנסה רק לעשוק את המדינה.
שמעון כהן: אני נדרש לשלוח אלפי טפסים.
שמעון כהן: כל פעם מבטיחים לי שזו הפעם האחרונה.
שמעון כהן: אני און ליין, אומרים לי מה לשלוח, אני שולח להם און ליין, שלושה ימים אני מבקש להתעדכן מה קורה עם זה, נזכרים בעוד איזה טופס, בעוד איזה משהו ששכחו, עוד איזו חתימה שחתמו טיפה מתחת לקו.
שמעון כהן: אני חושב שאם רוצים באמת לשנות משהו, זה לא איזו שהיא נקודה אחת או שתיים, אלא את התפיסה הכוללת, שאנחנו בסוף, אני משרת את המדינה, אני משלם את המיסים, אני משרת במילואים.
שמעון כהן: אני צפה שברגע האמת המדינה לא תגרום לי או לא תנסה לגרום לי להתייאש או לוותר.
שמעון כהן: יש לי המון חברים שויתרו ושהתייאשו ושהחליטו שהם פשוט לא פונים.
שמעון כהן: לא פונים.
שמעון כהן: אז אני הבאתי גם מתנה לוועדה, ברשות יושב ראש הוועדה, פשוט הבאתי כמה פניות מהציבור.
שמעון כהן: אפשר לתלות את זה פה ולחסוך את כל הוועדות אחרי זה ואת כל הדיונים אחרי זה, כי עד שלא ישתנה משהו אמיתי בתפיסה של משרד הכלכלה, שאלפי ההורים שפונים מדי שנה הם לא עבריינים והם לא שקרנים והם לא רמאים, הם רק רוצים לצאת לעבודה, כמו שלכאורה המשרד מעודד.
שמעון כהן: זה נורא מצחיק.
שמעון כהן: אני נכנס לאתר של משרד הכלכלה, אני יכול להגיד לכם שאנחנו הורדנו חלקיות משרה, כי הבנו שזה מתחיל להיות קצת מטומטם.
שמעון כהן: אנחנו או עובדים הרבה מעבר ולא רואים את הילדים שלנו.
שמעון כהן: אנחנו רצים אחרי הזנב של עצמנו.
שמעון כהן: אני השנה עברתי להוראה, אני מרוויח כמה אלפים פחות מהשנים הקודמות, ואני מפחד להתחיל את הליך השינוי, למרות שלכאורה ההנחה שלי תהיה גדולה יותר.
שמעון כהן: אני מפחד להתחיל את הליך השינוי, בגלל שאני אומר קודם כל אני אקבל את הדרגה הזמנית, אחרי זה אני אתחיל את התהליך, אבל אני אדע שתהיה לי הנחה.
שמעון כהן: אז אפשר לקרוא בפרוטוקולים את כל הסיפורים של כולנו.
ישראל אייכלר: בוא תמקד מה היית מבקש שיהיה.
שמעון כהן: אמרתי, שינוי התפיסה, ההבנה.
שמעון כהן: אני יכול להביא 1,000 רעיונות.
ישראל אייכלר: מה ההבנה, לא משהו אבסטרקטי.
שמעון כהן: אני יכול להביא 1,000 רעיונות, אני יכול גם אם היא רוצה להצטרף.
שמעון כהן: אני חושב שקודם כל, אפילו הרעיון הכי פשוט.
שמעון כהן: בדרך כלל כשזוג הורים מכניס את הילד שלו למעון, זה לא לשנה אחת, זה לכמה שנים.
שמעון כהן: שמשנה לשנה דרגת ההנחה ממשיכה, ויש איזה שהוא פרק זמן שבו ההורים נדרשים להוכיח שלא שונה שום דבר.
שמעון כהן: למה כל שנה אני צריך להילחם מחדש על מה ששנה שעברה היה?
שמעון כהן: יש עוד 1,000 רעיונות, אבל אתם יודעים.
ישראל אייכלר: הנה, זה הרעיון הכי פשוט והכי טוב לדעתי, שיחסוך גם למערכת.
ישראל אייכלר: למה היא צריכה לעבור על כל הטפסים עוד פעם.
שמעון כהן: ואולי, אולי בפורים קטן יהיה ונהפוך הוא ובאמת ייצא מפה משהו.
ישראל אייכלר: אליעזר סלומינסקי, אם אפשר בקצרה.
ישראל אייכלר: הגעת מהצפון.
אליעזר סלומינסקי: כן.
ישראל אייכלר: אז מה הנושא שהביא אותך מרחק של מאות קילומטרים.
אליעזר סלומינסקי: אני מנהל מעון כבר 20 שנה.
אליעזר סלומינסקי: באתי לצורך - - -
ישראל אייכלר: איפה המעון?
אליעזר סלומינסקי: לדעתי אני צריך להגיע לפה.
אליעזר סלומינסקי: 20 שנה אני מנהל מעון.
אליעזר סלומינסקי: בחצור.